KCE ดาวเด่นในกลุ่มอิเล็กทรอนิกส์แนะซื้อราคาเป้าหมาย 73.00 บาท
KCE ดาวเด่นในกลุ่มอิเล็กทรอนิกส์คาดการณ์อัตราการเติบโตกำไรสดใส ปี 59 เป็น 28% และปี 60 เป็น 14% เทียบกับช่วงเดียวกันของปีก่อนแผนการขยายไปยังโรงงานแห่งใหม่เป็นไปตามที่กำหนด นั่นคือ เฟส 1 และ 2 ได้แล้วเสร็จตั้งแต่ ต.ค.58 ขณะที่เฟส 3 จะสำเร็จปลายปี 60 คิดเป็นการเพิ่มกำลังการผลิตได้ประมาณ 62% จากเดิม เทียบกับกำลังการผลิตปี 57 เราจึงคาดว่ารายได้งวดปี 59 และ 60 จึงจะเพิ่มขึ้นตามมาในอัตรา 20% และ 13% ตามลำดับ
8 ธ.ค. 2558

บล.ดีบีเอสฯ ระบุในบทวิเคราะห์ (8 ธ.ค.) ว่า บริษัท เคซีอี อีเลคโทรนิคส์ จำกัด (มหาชน)หรือ KCE คงคำแนะนำ ซื้อ ราคาพื้นฐานเป็น 73.00 บาท ซึ่งประเมินด้วย P/E ปี 59 ที่ 15 เท่า KCE เป็นบริษัทผลิตและจำหน่ายชิ้นส่วนแผ่นพิมพ์วงจร (Printed Circuit Board:PCB) ประเภทยานยนต์ใหญ่เป็นลำดับ 6 ของโลก ถือว่าบริษัทสามารถทำรายได้และกำไรได้มากอย่างสม่ำเสมอ ด้วยแรงผลักดันคือ 1) ขยายกำลังการผลิตตอบสนองต่ออุปสงค์ใน PCBs ที่สูงขึ้นอย่างต่อเนื่อง และ 2) ปรับปรุงอัตรากำไรให้เพิ่มขึ้นได้ดี
อัตรากำไรขั้นต้นสามารถทำได้สูงสุดเป็นประวัติการณ์ในไตรมาส 3/58 สืบเนื่องจากการเกิดการประหยัดต่อขนาด (economy of scale) โดยโรงงานแห่งใหม่ได้ถึงจุดคุ้มทุนไปตั้งแต่ไตรมาส 2/58 แล้วที่ระดับอัตราการใช้กำลังการผลิต 50% รวมทั้งการควบคุมต้นทุนได้อย่างมีประสิทธิภาพและเงินบาทที่อ่อนค่าก็เป็นส่วนเสริม เราจึงคาดว่าอัตรากำไรขั้นต้นในงวดปี 59 และ 60 จะเพิ่มขึ้นเป็น 33.0% และ 33.3% ตามลำดับ เทียบกับปี 58 ที่ 31.9%
คาดการณ์อัตราการเติบโตกำไรสดใส ปี 59 เป็น 28% และปี 60 เป็น 14% เทียบกับช่วงเดียวกันของปีก่อนแผนการขยายไปยังโรงงานแห่งใหม่เป็นไปตามที่กำหนด นั่นคือ เฟส 1 และ 2 ได้แล้วเสร็จตั้งแต่ ต.ค.58 ขณะที่เฟส 3 จะสำเร็จปลายปี 60 คิดเป็นการเพิ่มกำลังการผลิตได้ประมาณ 62% จากเดิม เทียบกับกำลังการผลิตปี 57 เราจึงคาดว่ารายได้งวดปี 59 และ 60 จึงจะเพิ่มขึ้นตามมาในอัตรา 20% และ 13% ตามลำดับ
ประเมินราคาพื้นฐานเป็น 73.00 บาท ซึ่งประเมินด้วย P/E ปี 59 ที่ 15 เท่า ซึ่งเป็นค่าเฉลี่ยในอดีต + 1SD สาเหตุที่ให้ส่วนเพิ่ม (premium) เพราะแนวโน้มอัตราการเติบโตกำไรปี 59 ที่แข็งแกร่ง และอัตราส่วน PEG (P/E per Growth) ก็อยู่ในระดับที่ต่ำเพียง 0.5 เท่า
 